
2020 m. kovo 9 d. įsakymu Nr. A-257
(2022 m. vasario 4 d. įsakymo Nr. A-112    redakcija)

KVIETIMAS TEIKTI PARAIŠKAS PAGAL JONIŠKIO RAJONO SAVIVALDYBĖS 2020–2022 METŲ UŽIMTUMO DIDINIMO PROGRAMOS 1 PRIEMONĘ „ORGANIZUOTI LAIKINO POBŪDŽIO DARBUS“

	Eil. Nr.
	Finansavimo sąlygos
	Aprašymas

	1.
	Priemonė ir darbų pobūdis
	1 priemonė – organizuoti laikino pobūdžio darbus:
1.1. organizuoti laikiną užimtumą užtikrinančius nenuolatinio pobūdžio teritorijų, aplinkos tvarkymo, viešojo naudojimo teritorijų tvarkymo ir priežiūros, apželdinimo ir želdinių priežiūros darbus savivaldybei priskirtose valstybinėse ir savivaldybės žemėse;
1.2. organizuoti laikino pobūdžio darbus (malkų ruoša, smulkaus remonto ir aplinkos tvarkymo darbai) vienišiems pagyvenusiems asmenims ir neįgaliems asmenims, kuriems nustatytas specialiųjų poreikių lygis;


	2.
	Tinkamos veiklos ir jų trukmė
	· Lietuvos Respublikos užimtumo įstatymo (toliau – Įstatymas) 48 straipsnio 2 dalyje nurodytų asmenų įdarbinimas atlikti teritorijų, aplinkos tvarkymo, viešojo naudojimo teritorijų tvarkymo ir priežiūros, apželdinimo ir želdinių priežiūros darbus savivaldybei priskirtose valstybinėse ir savivaldybės žemėse ir / arba organizuoti laikino pobūdžio darbus (malkų ruoša, smulkaus remonto ir aplinkos tvarkymo darbai) vienišiems pagyvenusiems asmenims ir neįgaliems asmenims, kuriems nustatytas specialiųjų poreikių lygis. 
· Paraiškose nurodytos veiklos turi būti įgyvendintos iki 2022 m. lapkričio 30 dienos. 
· Programos vidutinė trukmė 1 asmeniui – 6 mėn. su galimybe pratęsti įdarbinimo sutarties terminą. Ieškantis darbo asmuo dalyvauti programoje gali ne ilgiau kaip 9 mėnesius.

	3.
	Tikslinė grupė
	Asmenys, užsiregistravę Užimtumo tarnybos prie Lietuvos Respublikos socialinės apsaugos ir darbo ministerijos Šiaulių klientų aptarnavimo departamento Joniškio skyriuje (toliau – Užimtumo tarnybos Joniškio skyrius) ir atitinkantys bent vieną Užimtumo įstatymo 48 straipsnio 2 dalyje nurodytą tikslinę grupę. Už tikslinės grupės atranką ir atitiktį šiame kvietime nustatytiems reikalavimams atsakingas pareiškėjas.

	4.
	Skiriamas finansavimas už patirtas išlaidas
	4.1. darbo užmokesčio kompensacija už įdarbinto asmens faktiškai dirbtą laiką pagal tą mėnesį galiojantį Lietuvos Respublikos Vyriausybės patvirtintą minimalų valandinį atlygį; 
4.2. draudėjo privalomojo valstybinio socialinio draudimo įmokų kompensacija, apskaičiuota nuo apskaičiuotos darbo užmokesčio kompensacijos; 
4.3. piniginė kompensacija už nepanaudotas atostogas (įskaitant draudėjo privalomojo valstybinio socialinio draudimo įmokų sumą).

	5.
	Galimi pareiškėjai 
	Pareiškėjais gali būti savivaldybės teritorijoje veikiančios įmonės, įstaigos, nevyriausybinės organizacijos, savivaldybės administracijos struktūriniai padaliniai, kurie atsakingi už nurodytų darbų organizavimą.

	6.
	Finansavimas
	· Priemonės biudžetas – 88,3 tūkst. Eur.
· Priemonei įgyvendinti gali būti skiriama iki 100 proc. paraiškoje numatomų išlaidų poreikiui padengti. Pareiškėjo asmeninis prisidėjimas suteikia galimybę gauti papildomų vertinimo balų.

	7.
	Paraiškų teikimo tvarka
	· Paraiška rengiama pagal prie šio kvietimo pridedamą formą (priedas), kurioje nurodyti privalomi pateikti duomenys ir informacija. Paraiška turi būti užpildyta kompiuteriu, lietuvių kalba, pasirašyta juridinio asmens vadovo ar jo įgalioto asmens.
· Užpildyta ir pasirašyta nustatytos formos paraiška turi būti pateikiama savivaldybės administracijai asmeniškai arba elektroninėmis priemonėmis. 
· Galutinis paraiškų pateikimo terminas – 2022 m. kovo 10 d., 15.00 val.

	8.
	Pirmumas priemonės įgyvendinimui
	Pirmenybė įgyvendinti programą suteikiama: 
· atsižvelgus į seniūnijos, kurios teritorijoje yra vykdoma veikla, registruotų bedarbių procentą nuo visų rajono bedarbių;
· pareiškėjas yra ne pelno siekianti įstaiga ar organizacija; 
· pareiškėjas įsipareigoja pasibaigus programos darbams asmenį įdarbinti pagal neterminuotą darbo sutartį arba terminuotą darbo sutartį ne trumpesniam kaip 6 mėnesių laikotarpiui; 
· pareiškėjas numato skirti nuosavų lėšų finansuoti su programos darbų atlikimu susijusias išlaidas.

	9.
	Aktualūs dokumentai
	Joniškio rajono savivaldybės 2020–2022 metų užimtumo didinimo programa, patvirtinta Joniškio rajono savivaldybės tarybos  2020 m. vasario 20 d. sprendimu Nr. T-6 „Dėl Joniškio rajono savivaldybės 2020–2022 metų užimtumo didinimo programos patvirtinimo“.

	10.
	Informacija
	Informacija ir konsultacijos dėl paraiškų pildymo, teikimo, priėmimo teikiamos Joniškio rajono savivaldybės administracijoje  119 kab. arba telefonu darbo dienomis I–IV nuo 8 val. iki 17 val., V – nuo 8 val. iki 15.45 val. (nuo 12 val. iki 12.45 val. pietų pertrauka) ir elektroniniu paštu.
Informaciją dėl paraiškų turinio (veiklų pobūdžio, veiklų atitikties priemonei ir kt.) teikia Socialinės paramos ir sveikatos skyriaus atvejo vadybininkė Alma Bačianskienė, el. p. alma.bacianskiene@joniskis.lt  , tel. (8 426) 69154.

